પણ ખુદ પોતે જ મુઘલોના આ શત્રુઓના નાશ માટે ફોજનું નેતૃત્વ લીધું. તેણે મુઘલ સૈન્ય સાથે ભરચોમાસે કૂચ કરી. તેની સેના વિશે મતમતાંતરો છે. કોઈ અઢી લાખની વિશાળ સેના હોવાનું તો કોઈ માત્ર ૧૦ હજારનું સૈન્ય હોવાનું કહે છે. તેથી વિરુદ્ધ મુઝફ્ફર પાસે ૩૦ હજાર સૈનિકોનું લશ્કર હતું. ગુજરાત-સૌરાષ્ટ્રના ચોમાસાને પાર કરતું કોકાનું લશ્કર આગળ ધપતું હતું. અઝીઝ કોકાએ નવરંગ ખાન અને સૈયદ કાસિમ નામના મુઘલ સેનાપતિઓને આગળ મોકલી જામને મુઝફ્ફરને મુઘલોનો શત્રુ હોવાથી આશરો ન આપવા ચેતવણી આપી, પણ નવાનગરનો જામ તેને તાબે ન થયો. જામે પોતાના બળવાન અને વિશાળ લશ્કર પર મુસ્તાક બની મુઘલ ચેતવણીની હળાહળ અવગણના કરી.